ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 10/2560เรื่อง หลักเกณฑ์ เงื่อนไข และวิธีการเกี่ยวกับการลงทุนในหรือมีไว้ซึ่งหน่วยลงทุนของกองทุนรวมอื่นที่บริษัทจัดการเดียวกันเป็นผู้รับผิดชอบในการดําเนินการ(ฉบับประมวล)\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 118(1) และมาตรา 123 วรรคสองแห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 126/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 5) พ.ศ. 2559 สํานักงานออกประกาศไว้ดังต่อไปนี้ข้อ 1 ในประกาศนี้ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม(ยกเลิก"โครงการ" หมายความว่า โครงการจัดการกองทุนรวม"หนังสือชี้ชวน" หมายความว่า หนังสือชี้ชวนเสนอขายหน่วยลงทุนของกองทุนรวมข้อ 2 ในการจัดการกองทุนรวม หากบริษัทจัดการลงทุนในหรือมีไว้ซึ่งหน่วยลงทุนของกองทุนรวมอื่นที่บริษัทจัดการเดียวกันเป็นผู้รับผิดชอบในการดําเนินการเพื่อเป็นทรัพย์สินของกองทุนรวมที่ไปลงทุน ให้บริษัทจัดการปฏิบัติให้เป็นไปตามหลักเกณฑ์ที่กําหนดไว้ในประกาศนี้ข้อ 3( ประกาศนี้มิให้นํามาใช้บังคับกับการลงทุนของกองทุนรวมดังต่อไปนี้(1) กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน (2) กองทุนรวมเพื่อแก้ไขปัญหาในระบบสถาบันการเงิน (3) กองทุนรวมอสังหาริมทรัพย์และสิทธิเรียกร้องข้อ 4( บริษัทจัดการอาจลงทุนในหรือมีไว้ซึ่งหน่วยลงทุนของกองทุนรวมอื่นที่บริษัทจัดการเดียวกันเป็นผู้รับผิดชอบในการดําเนินการได้ ในกรณีดังต่อไปนี้ (1)( ไม่เป็นการลงทุนในหรือมีไว้ซึ่งหน่วยลงทุนของกองทุนรวมตามข้อ 3(1) (2) หรือ (3)(2) เป็นการลงทุนในหรือมีไว้ซึ่งหน่วยลงทุนของกองทุนรวมอื่น และกองทุนรวมอื่นนั้นมีการลงทุนในหรือมีไว้ซึ่งหน่วยลงทุนของกองทุนรวมใด ๆ ที่บริษัทจัดการเดียวกันเป็นผู้รับผิดชอบในการดําเนินการต่อไปได้อีกไม่เกิน 1 ทอดข้อ 4/1( กองทุนรวมที่มีผู้ถือหน่วยลงทุนเป็นกองทุนรวมอื่นที่บริษัทจัดการเดียวกันเป็นผู้รับผิดชอบในการดําเนินการ ต้องไม่ลงทุนในหรือมีไว้ซึ่งหน่วยลงทุนของกองทุนรวมดังต่อไปนี้(1) กองทุนรวมอื่นที่เป็นผู้ถือหน่วยลงทุนของกองทุนรวมดังกล่าว(2) กองทุนรวมที่เป็นผู้ถือหน่วยของกองทุนรวมอื่นตาม (1)ข้อ 5 ในการลงทุนในหรือมีไว้ซึ่งหน่วยลงทุนของกองทุนรวมอื่นเพื่อเป็นทรัพย์สินของกองทุนรวมที่ไปลงทุน ให้บริษัทจัดการดําเนินการตามหลักเกณฑ์ดังต่อไปนี้ (1) ไม่เรียกเก็บค่าธรรมเนียมการจัดการ ค่าธรรมเนียมการขายหรือรับซื้อคืนหน่วยลงทุน จากผู้ซื้อหน่วยลงทุน ผู้ถือหน่วยลงทุน ผู้ขายคืนหน่วยลงทุน หรือกองทุนรวมที่ไปลงทุนในลักษณะที่ซ้ําซ้อนกับการเรียกเก็บค่าธรรมเนียมของกองทุนรวมอื่น (2) เปิดเผยข้อมูลตามที่กําหนดในข้อ 6 และข้อ 7 (3) ไม่ใช้สิทธิออกเสียงในนามกองทุนรวมที่ไปลงทุนในกองทุนรวม (ยกเลิกข้อ 6 ให้บริษัทจัดการระบุข้อมูลดังต่อไปนี้ไว้ในโครงการของกองทุนรวมที่ไปลงทุน (1) ข้อมูลเกี่ยวกับการลงทุนในหรือมีไว้ซึ่งหน่วยลงทุนในกองทุนรวมอื่นที่บริษัทจัดการเป็นผู้รับผิดชอบในการดําเนินการ พร้อมทั้งอัตราส่วนการลงทุนในกรณีดังกล่าวไว้ในส่วนนโยบายการลงทุนของกองทุนรวม (2) ข้อมูลเกี่ยวกับค่าธรรมเนียมตามข้อ 5(1) ไว้ในส่วนการเรียกเก็บค่าธรรมเนียมและค่าใช้จ่ายต่าง ๆ (ยกเลิกข้อ 7( ให้บริษัทจัดการระบุข้อมูลดังต่อไปนี้ไว้ในส่วนข้อมูลกองทุนรวมในหนังสือชี้ชวนของกองทุนรวมที่ไปลงทุน (1) ข้อมูลที่แสดงให้เห็นถึงความเป็นไปได้ที่อาจก่อให้เกิดความขัดแย้งทางผลประโยชน์และมาตรการป้องกันและจัดการความขัดแย้งทางผลประโยชน์ที่มีประสิทธิภาพ (2) ข้อมูลการเก็บค่าธรรมเนียมตามข้อ 5(1)(3) ข้อมูลเกี่ยวกับการใช้สิทธิออกเสียงตามข้อ 5(3)(4) ข้อมูลเกี่ยวกับการลงทุนในหรือมีไว้ซึ่งหน่วยลงทุนในกองทุนรวมอื่นตามข้อ 6(1)ทั้งนี้ ให้บริษัทจัดการระบุข้อมูลตามวรรคหนึ่ง (4) ไว้ในส่วนสรุปข้อมูลสําคัญในหนังสือชี้ชวนของกองทุนรวมที่ไปลงทุนด้วย(ความในวรรคหนึ่งและวรรคสองไม่ใช้บังคับกับกรณีที่กองทุนรวมอสังหาริมทรัพย์หรือกองทุนรวมโครงสร้างพื้นฐานลงทุนในหรือมีไว้ซึ่งหน่วยลงทุนของกองทุนรวมอื่น โดยให้ดําเนินการตามข้อ 7/1ข้อ 7/1( กรณีที่กองทุนรวมอสังหาริมทรัพย์หรือกองทุนรวมโครงสร้างพื้นฐานลงทุนในหรือมีไว้ซึ่งหน่วยลงทุนของกองทุนรวมอื่นที่บริษัทจัดการเดียวกันเป็นผู้รับผิดชอบในการดําเนินการให้บริษัทจัดการดําเนินการดังต่อไปนี้(1) ระบุข้อมูลตามข้อ 7 วรรคหนึ่ง ในหนังสือชี้ชวนของกองทุนรวมดังนี้(ก) กรณีกองทุนรวมอสังหาริมทรัพย์ ให้ระบุไว้ในส่วนข้อมูลโครงการ(ข) กรณีกองทุนรวมโครงสร้างพื้นฐาน ให้ระบุไว้ในส่วนที่เกี่ยวกับการดําเนินกิจการของกองทุนรวม(2) เปิดเผยข้อมูลตามข้อ 6(1) ผ่านระบบการเปิดเผยสารสนเทศของตลาดหลักทรัพย์แห่งประเทศไทยโดยไม่ชักช้า ในกรณีที่เป็นกองทุนรวมอสังหาริมทรัพย์หรือกองทุนรวมโครงสร้างพื้นฐานที่มีหน่วยลงทุนของกองทุนรวมดังกล่าวเป็นหลักทรัพย์จดทะเบียนในตลาดหลักทรัพย์แห่งประเทศไทยและจดทะเบียนเป็นกองทุนรวมก่อนวันที่ 16 พฤษภาคม พ.ศ. 2565ข้อ 8 ประกาศนี้ให้ใช้บังคับตั้งแต่วันที่ 1 มีนาคม พ.ศ. 2560 เป็นต้นไปประกาศ ณ วันที่ 14 กุมภาพันธ์ พ.ศ. 2560(นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์